เพศชาย อายุ 25 ปี สูง 168 น้ำหนัก 63 กิโลกรัมออกกำลังกายติดต่อกันเป็นเวลากว่า 9 เดือนรับประทานอาหารปกติครบ 5 หมู่แต่ว่าเพิ่มปริมาณโปรตีนขึ้นจากที่ทานปกตินิดหน่อยเช่น อกไก่ต้มวันละ 2 ชิ้น หรือ ไข่ต้มไม่ทานไข่แดงวันละ 4-5 ฟองในทุกๆวันจะมีผักและผลไม้ทานเสมอแต่เท่าที่จำอาการได้คือประมาณ 2-3 เดือนให้หลังสังเกตว่าทุกครั้งที่อุจจาระ อุจจาระค่อนข้างแข็งและมีเลือดปนออกมา (ทราบเพราะใช้ทิชชูเช็ดระหว่างเข้าห้องน้ำที่บริษัท) ซึ่งไม่ได้มีอาการปวดท้องผิดปกติอะไร หรือแม้กระทั่งเสร็จกิจแล้วก็ปกติดี มีบ้างที่อาจจะเจ็บแสบตรงรูทวารแต่ไม่บ่อย ร่างกายแข็งแรงปกติและไม่มีโรคประจำตัวมีบางครั้งอุจจาระอ่อนลงหน่อยก็อาจจะมีเลือดปนออกมาบ้างแต่ส่วนใหญ่แทบไม่มีเลือดปนปล.พฤติกรรมการถ่ายอุจจาระคือ ผมมักจะเบ่งอุจจาระแบบแรงๆและหลังจากเสร็จกิจแล้วมักจะนั่งต่ออีกประมาณ 5-10 นาทีในลักษณะอาการดังกล่าวผมต้องปรับเปลี่ยนพฤติกรรม หรือ ควรไปพบแพทย์ครับ ? หรือสามารถหาซื้อยาทั่วไปที่ทำให้อุจจาระอ่อนตัวลง ?
สวัสดีค่ะ อาการถ่ายอุจจาระมีเลือดออกสีแดงสด สามารถเกิดได้จากหลายสาเหตุ ได้แก่ ริดสีดวงทวาร, มีแผลฉีกขาดที่รูทวารจากอาการท้องผูก, ทวารหนักและลำไส้อักเสบ, มีติ่งเนื้อที่ลำไส้, ลำไส้ขาดเลือด, เนื้องอกต่างๆที่ลำไส้ เป็นต้นในคนอายุน้อยสาเหตุพบบ่อย คือ ติ่งเนื้อที่เกิดจากโรคแผลที่ขอบปากทวาร และโรคริดสีดวงทวารค่ะซึ่งสามารถปรับเปลี่ยนพฤติกรรมดูก่อนได้นะคะ โดยให้คนไข้รับประทานอาหารที่มีพืชผักผลไม้ที่มีกากใยสูง ดื่มนำ้เปล่าอย่างน้อยวันละ 8 แก้ว ออกกำลังกายสม่ำเสมอ พยายามอย่ากลั้นอุจจาระนานๆ และพยายามเลี่ยงการเบ่งอุจจาระ นะคะหากต้องการให้อุจจาระอ่อนตัวลง สามารถปรึกษาเภสัชกรเพื่อใช้ยาช่วยจุดนี้ได้ค่ะหากอาการไม่ดีขึ้นหลังจากที่ปรับเปลี่ยนพฤติกรรม แนะนำไปพบแพทย์เพื่อตรวจดูอาการนะคะ